text: 91-årig mand omkommet ved brand i Fredericia
  03 juni 2014 kl. 10.04
  Ved en brand i et rækkehus Hyrdevej i Fredericia tirsdag morgen omkom huset 91-årige beboer, der var handicappet og sad i kørestol.
  Branden blev opdaget ved 8-tiden i morges og da brandfolkene fik kontrol over branden og slukket ilden, blev en person fundet indebrændt i rækkehuset.
  - Det har vist sig at være den 91-årige mandlige beboer, oplyser vagtchefen ved Sydøstjyllands Politi til TV SYD. Det var naboer til den 91-årig, der opdagede branden og fik tilkaldt brandvæsnet.
  Brandårsagen er endnu ikke klarlagt. Et nabohus delvist brandskadet , a ilden bredte sig via tagkonstruktionen.
  